open-index/open-wikipedia-markdown huggingface dataset:
Doctor technicae

**Doctor technicae** (Norge) eller **doctor technices** (Danmark) (forkortet **dr.techn.** i begge tilfellene) er en doktorgrad i tekniske fag, utdelt i Danmark og tidligere i Norge.

I Danmark ble graden innført i 1916, og utdeles bare ved Danmarks Tekniske Universitet og Aalborg Universitet.  Det er den høyeste akademiske utmerkelsen innen ingeniør- og teknisk vitenskap, og tildelingen skjer «på grundlag af en afhandling, der viser, at forfatteren har en betydelig videnskabelig indsigt og modenhed og med afhandlingen har bragt videnskaben et væsentligt skridt videre». Ved DTU har graden i perioden 1918–2010 blitt tildelt 209 personer.

I Norge ble graden innført etter dansk mønster. Den ble første gang tildelt i 1927 og siste gang i 2003. Dr.techn. var regnet som en høyere doktorgrad (på nivå med dr.philos.), til forskjell fra doktor ingeniør (dr.ing.), innført 1974, som ble utdelt i samme fag som dr.techn., men som ble regnet som en lavere grad. Dr.techn. ble utdelt etter gammel doktorgradsordning, til forskere som utførte omfattende og selvstendige forskningsarbeider uten veiledning. Dr.ing. var derimot en veiledet grad med mindre krav til forskningsarbeidet. Dr.techn. var en sjelden grad. Av fysikere ble den i perioden 1927 til 2003 tildelt rundt 30 personer, i snitt mindre enn en pr. år.

## Referanser
Jevgenij Sjaposjnikov

**Jevgenij Ivanovitsj Sjaposjnikov** (russisk: Евгений Иванович Шапошников; født 3. februar 1942 i Bolsjoj Log i Rostov oblast i Den russiske sovjetiske føderative sosialistrepublikk i Sovjetunionen, død 8. desember 2020 i Moskva) var en sovjetisk og russisk offiser, forsvarsleder og forretningsmann. 

## Liv og virke
### Bakgrunn
Jevgenij Sjaposjnikov kom fra en gård i Aksaj rajon i Rostov Oblast. Han fullførte Kharkov høyere militære flyskole i 1963 og Gagarin flyvåpenakademi i 1969.

### Offiser i Sovjetunionen
Så gikk han gradene i det sovjetiske luftforsvaret, i lengre tid i kommandostillinger i Kaukasusområdet. I 1984 ble han visekommandant for luftstridskreftene i militærdistriktet Odessa, og fra 1985 rykket han opp som dets kommandant. I 1987–1988 kommanderte han luftforsvarets elementer i gruppen av sovjetiske stridskrefter i Tyskland, altså Sovjetsamveldets mest fremskutte flystyrker i Sentral-Europa, med en rekke baser i Øst-Tyskland. I juli 1990 ble han øverstkommanderende for hele det sovjetiske luftforsvar.  

Han var fra august 1991 til februar 1992 den siste sovjetiske forsvarssjef før Sovjetunionen brøt sammen, og gikk inn i Samveldet av uavhengige stater (SUS). 

### Samveldet av uavhengige stater, Russland
I 1992–1993 var han øverstkommanderende for SUS' væpnede styrker. Fra juni til september 1993 var han sekretær for den russiske føderasjons sikkerhetsråd.

I januar 1994 ble han den russiske føderasjons presidents representant i det viktigste russiske våpeneksporterende selskap, Rosvooruzjenie. 

Fra november 1995 til mars 1997 var han administrerende direktør for flyselskapet Aeroflot. Fra mars 1997 var han den russiske presidents rådgiver for anliggender vedrørende luftfart og romfart. Fra 2003 var han dessuten rådgiver og generaldiretøren for prosjektavdelingen hos flyprodusenten Sukhoi. 

Hans kone Zemfira var «Maria Amelie»s tante på hennes fars side. 

Sjaposjnikov døde den 8. desember 2020 i Moskva av COVID-19 i en alder av 78 år.

## Referanser
Jeongjo av Joseon

**Jeongjo av Joseon** (født 22. september 1752 i Seoul, Korea, død 28. juni 1800 i Seoul, Korea) var den 22. konge av Kongedømmet Joseon.

## Referanser


## Litteratur
* Kim, Yung Sik. (1998). «Problems and Possibilities in the Study of the History of Korean Science», *Osiris* (2. serie, bind 13, 1998)

## Eksterne lenker
* 
* Navercast:Jeongjo av Joseon
Bundesliga 2009–2010

**Bundesligaen i fotball for menn 2009/10** var den 47. sesongen siden opprettelsen av ligaen. Den ble avviklet  i tiden 7. august 2009 – 8. mai 2010. VfL Wolfsburg var forsvarende mester etter førsteplassen i foregående sesong.

FC Bayern München ble for 21. gang tyske mestre med et forsprang på fem poeng til Schalke 04 og ytterligre fire poeng til Werder Bremen. Toppscorer ble Edin Džeko fra Wolfsburg med 22 mål.

## Stillingen

(*) Siden begge finalistene til DFB-Pokalen var kvalifisert for Mesterligaen, ble det 6. plasserte laget kvalifisert for 3. kvalifiseringsrunde til Europaligaen.

(M) = Mester, (N) =  Nedrykker.

## Playoff og plass i neste sesongs  Bundesliga
Med  16.-plass  i sesongens Bundesliga spilte  1. FC Nürnberg  best av to  playoff-kamper  mot FC Augsburg som ble nummer tre i 2. Bundesliga . 
Nürnberg vant 1-0 og 2-0 tilsammen 3-0, og beholdt plassen i Bundesliga kommende sesong. 
De to øverstplasserte i 2. Bundesliga, FC Kaiserslautern  og FC St. Pauli, er sikret opprykk til 1. Bundesliga i 2010-11-sesongen, mens Bochum og Hertha Berlin måtte rykke ned.

## Referanser


## Eksterne lenker
* Bundesliga offisielle nettside
Fotball under Sommer-OL 2008 – Menn

**Herrenes fotballturnering** under Sommer-OL 2008 fant sted fra 7. til 23. august 2008 på Beijings nasjonalstadion, Arbeiderstadionet, Qinhuangdao olympiske sportssenter, Shanghai Stadion, Shenyang olympiske sportssenter og Tianjin olympiske stadion.

## Resultater

### Gruppe A



### Gruppe B



### Gruppe C



### Gruppe D

### Kvartfinaler



### Semifinaler



### Finaler




## Eksterne lenker
* Resultater og profilside  på sports-reference.com
David Seidler

**David Seidler** (1937–2024) var en britisk manusforfatter.

## Karriere
Seidler begynte å skrive for fjernsyn med serien *Adventures of the Seaspray *. Han var med å skrive manus til *[[Tucker – En mann og hans drøm]]* for Francis Ford Coppola, og trodde filmgjennombruddet skulle komme med denne filmen. Men det tok ti år før den kom ut, og da til skuffende mottagelse. Seidler fortsatte å skrive for fjernsyn, og fikk først sitt store gjennombrudd med *[[Kongens tale]]* i 2010, da han var 73 år, en film om hvordan Georg VI av Storbritannia overkom stammingen sin.

### ''Kongens tale''
Seidler begynte arbeidet med manuset på 1970-tallet. Han var inspirert av talene som den britiske kongen Georg VI holdt under 2. verdenskrig, og som hans familie, som hadde emigrert til USA da krigen startet, hørte på. Seidler led selv av stamming som barn, og var imponert over hvordan kongen hadde overvunnet det. Seidler kom i kontakt med sønnen til Logue, talepedagogen som kurerte kongen, og fikk tilgang til hans notater på en betingelse: at dronningmoren, Georgs enke, godtok det. Hun ble kontaktet, men synes emnet var såpass nært, at hun ikke ville at han skulle få tilgang til de så lenge hun levde. Da dronningmoren døde i 2002, 28 år senere, kunne Seidler fortsette på prosjektet.

Seidler skrev først historien som et teaterstykke, etter råd fra sin ekskone og tidligere skrivepartner. Sammen med regissøren Tom Hooper jobbet han seg frem til et filmmanus, etter rundt 50 omskrivninger av manus.

Filmen ble møtt med unison begeistring, og Seidler ble nominert til flere priser for manuset. 

## Referanser


## Kilder
* 

## Eksterne lenker
*
Lee Jae-woo

**Lee Jae-woo** (født 28. september 1979) er en sørkoreansk tidligere håndballspiller, nå assistenttrener for det sørkoreanske kvinnelandslaget.

Han representerte det sørkoreanske herrelandslaget under Håndball-VM 2011.

## Eksterne lenker
*
Oh Yun-suk

**Oh Yun-suk** (født 1. mars 1984) er en sørkoreansk håndballspiller. Han spilte på Sør-Koreas herrelandslag i håndball i Håndball-VM 2011.

## Eksterne lenker
*
Sirdalen

:*Denne artikkelen er om dalføret. For kommunen, se [[Sirdal]].*

**Sirdalen**, vanligvis omtalt som **Sirdal** er et dalføre i Sirdal og Flekkefjord kommuner i Agder. Det er rundt 90 kilometer langt, og strekker seg fra Lundevatnet i sør til Lyseheiane og Sirdalsheiane i nord. I dalbunnen renner elva Sira, som dalen har navn etter.

Den sørlige delen av Sirdal, fra Lundevatn til Tonstad, er dominert av det 27 kilometer lange og smale Sirdalsvatnet. Mellom Tonstad og Handeland er dalen svært smal og trang, mens den nordover fra Handeland blir mere åpen og glir gradvis over i heilandskapet i fjellene rundt.

Elva Sira er sammen med naboelva Kvina og de fleste sideelvene utbygget til kraftproduksjon av Sira-Kvina Kraftselskap, og langs Sirdalen ligger flere store kraftmagasiner, som Svartevatn-magasinet og Gravatn/Valevatn-magasinet. Hovedkraftverket Tonstad er Norges største regnet i produksjon. 

Langs dalsidene i Øvre Sirdal, særlig på strekningen Tjørhom–Ådneram, er det bygget mange ski- og alpinanlegg, og området er populært for skiturister spesielt fra Rogaland og Agder-fylkene.

## Referanser
Liste over Sovjetunionens forsvarsministre

Dette er en **liste over Sovjetunionens forsvarsministre** fra 1953 til unionens oppløsning i 1991.

* Nikolaj Bulganin (15. mars 1953 &ndash; 9. februar 1955)
* Georgij Zjukov (9. februar 1955 &ndash; 26. oktober 1957)
* Rodion Malinovskij (26. oktober 1957 &ndash; 31. mars 1967)
* Andrej Gretsjko (12. april 1967 &ndash; 26. april 1976)
* Dmitrij Ustinov (29. april 1976 &ndash; 20. desember 1984)
* Sergej Sokolov (22. desember 1984 &ndash; 30. mai 1987)
* Dmitrij Jazov (30. mai 1987 &ndash; 22. august 1991)
* Jevgenij Sjaposjnikov (23. august &ndash; 21. desember 1991)
Drammen (sang)

**«Drammen»** er en coverlåt med humortrioen Prima Vera, opprinnelig utgitt 12. oktober 1981 på musikkalbumet *[[Den 5te]]*. Sangen ble innspilt 24.-27. august 1981 i Roger Arnhoff studio i Oslo. Lava var kompband.

## Originalversjon
Originalen heter «Houston» som Dean Martin hadde en hit med i 1965. Den ble skrevet av Lee Hazlewood. På plateetiketten til Den 5te er komponistens etternavn stavet feil (samt på coveret til *[[Prima Vera Show]]*). Tekstens jeg i originalteksten er på vei tilbake til Houston og gruer seg siden han verken har venner eller framtid der. gitar/bass tonene i kompet forsterker den dystre stemningen.

## Prima Veras versjon
Prima Vera brukte samme arrangement og struktur som originalen men droppet et instrumental-parti med munnspill. Det er Tom Mathisen som synger med Jahn Teigen på falsett kor (i refrengene). Den norske teksten er ikke langt unna å være direkte oversatt. Tekstens jeg mistrives i Drammen som nærmest blir fremstilt som en spøkelsesby.

## Bakgrunn
Herodes Falsk ble født og oppvokst i Drammen og har ofte blitt beskyldt for å ha tilført byen et «Harry»-stempel blant annet fordi han har vitset om byen på sitt soloalbum *[[Born in Drammen]]* (utgitt 1984). Han slår tilbake på dette i boka *[[De gærne har det godt (bok)|De gærne har det godt]]* (utgitt 2005). Folk som bodde i Oslo og hadde hytte på Sørlandet, måtte nemlig igjennom Drammen dersom de dro på hytta. Derfor ble sistnevnte by mest en gjennomfartsby. I 1975 åpnet Drammensbrua slik at folk som skulle videre ned til Sørlandet, kunne komme seg raskt igjennom byen. Det var i hvert fall den opprinnelige tanken. Men spesielt på fredager oppsto det mye kø på brua. Problemet var at Drammenbrua i årene 1975-2006 kun hadde to kjørefelt, mens motorveien fra Oslo forut for brua, hadde fire felt. Derfor ble det innsnevring og ergo kø i sørgående retning.

«Drammen» ble også utgitt på *[[The Prima Vera Show]]* (utgitt juni 1999 – bonus-CD)

## Referanser


__NOTOC__
Håndball under Sommer-OL 2008 – Menn

**Herrenes håndballturnering** under Sommer-OL 2008 fant sted fra 10. til 24. august 2008 på Olympic Sports Centre Gymnasium og National Indoor Stadium i Beijing.

## Herrer
### Gruppe A
 

### Gruppe B

### Kvartfinaler

### Semifinaler

### Bronsefinale

### Finale

## Eksterne lenker
* Resultater  på sports-reference.com
Nattergalvisen

«***Nattergalvisen***» er et meget gammelt skillingstrykk. Skillingsvisen skal stamme fra det fjortende århundret.

## Teksten

**1.**Jeg ved vel hvor der stander et slot,
som er så vel bepryded.
Med sølv og med rødest guld
og med hugne stene opmured.

**2.**Og inden det slot der stander en lind,
med blade så deilig og skjønne,
hvor under bor en nattergal fin
som liflig mon røre sin tunge.

**3.**Så kom der en ridder ridende ind
og hørte den nattergal sjunge.
Hvorover han høilig forundrede sig
thi thi det var ved midnattens stunde.

**4.**O hør du liden nattergal,
en vise jeg beder deg kvæde.
Din fjære jeg lader med guld beslå,
din hals med perler beklæde.

**5.**Jeg agter ei på de fjære av guld,
som jeg for deg skulde bære.
I verden jeg er en fremmed vild fugl,
og ingen mand monne mig kjende.

**6.**Er du iblandt alle en fremmed vild fugl,
og ingen mand monne dig kjende.
Dig tvinger vist hunger sne og kuld,
som falder på veien den brede.

**7.**Mig tvinger ei hunger ei kuld og sne,
som falder på veien den brede.
Mig tvinger mere den lønnlige ve
den gjør mig stor angest og kvide.

**8.**Imellom bjerge og dyben dal
henrinde de stride vandstrømme,
men den som haver en huld tro ven
han går ei så snart utav glemme.

**9.**Jeg havde mig en kjæreste bold
en ridder så mægtig og vædlig,
min stemoder kasted det hastig omkuld
for hun ei så have det vilde.

**10.**Min stemor mig skabte til nattergal
at jeg skulde verden omflyve,
min broder til en ulv så grå
bønd hannem i skoven at løbe.

**11.**Strax løp han hen i skoven ind
bad Gud ham ei helbrede.
Før han rev hendes hjærte og drak hennes blod
syv år derefter så skede.


## Kilder
*De gamle visene 5 med Alf Prøysen, Forlaget For Alle, Oslo 1983
Mardin (provins)

**Mardin** er en provins i den sørøstlige delen av Tyrkia. Administrasjonssenteret for provinsen er byen Mardin.

## Distrikter
Provinsen Bitlis består av ti distrikter:

## Referanser




## Eksterne lenker
*
Josefine Dorthea

«***Josefine Dorthea***» er et skillingstrykk forfattet av Hellik Sevaldsen i 1890-årene, da hans datter Josefine Dorthea utvandret til Amerika. Hellik var kjent som husdikter, men også som litt av en villmann, glad i en sup som rallare flest. Ifølge Alf Prøysen i De gamle visene 5, utgitt på Forlaget For Alle i 1983, skulle presten ha sagt ved hans båre: «Avdøde kunne vært prest med den lærdom han hadde tilegnet seg ved selvstudium». Skillingsvisen går på samme melodi som Gjest Baardsens kjente «Jeg beilet en gang til en pike så skjønn». Første bokstav i hvert vers, danner til slutt Josefine Dortheas navn.

## Teksten

**1.**Jeg skriver en sang til min datter så kjær,
legg merke til ordene jeg skriver her.
Advarsel jeg giver så godt som jeg kan
når du skal bort fare til fremmede land.

**2.**Om jeg som din fader har været for streng,
tilgi kanskje aldri jeg komme kan hen,
når du skal bort reise så langt i fra meg
meg døden kan ramme før jeg treffer deg.

**3.**Så vil jeg nu ønske av hjertet lev vel,
gid reisen må krones med lykke og hell,
men verden er farlig hvor du drager hen
det siger jeg deg som din fader og venn.

**4.**Erfaring jeg giver hva du ikke kan
på allting som ventes snart du har forstand,
du i verden er ene når du drager bort
hvis du ikke tenker annet du kommer til kort.

**5.**Frykt ikke for havet om det bruser opp,
det tager ei æren men blott livet bort,
i livet kan miste både ære og navn
men enda i verden må leve med skam.

**6.**I Norge er det tungt at fortjene sitt brød
jeg ofte har svedet og dog lidet nød,
jeg undres ei over at du reise  vil,
skriv ofte tilbake så vi ser du er til.

**7.**Nest Herren kom dine foreldre i hu,
du venner i verden ei bedre har nu,
du sønner og døtre i verden kan få
skriv du da av hjertet som jeg gjør det nå.

**8.**Ennu du ei fylt har ditt nittende år,
og ingen kan vite hva deg forestår,
en nitten års pike kun prøvet har litt
men bliver hun gammel hun visstnok får sitt.

**9.**Drag ikke fra Norge med hovmod i sinn,
ulykken kan falme dine roser på kinn,
en slange titt lurer hvor rosene gror
bed Gud han deg hjelpe hans allmakt er stor.

**10.**Om lykken deg følger på hin side hav
takk Herren din skaper som dette deg gav.
Og be for din fader som du visstnok vet
har gjort sin Gud fader som megen fortred.

**11.**Rørt er mitt sinn og min sjel og min kropp,
når jeg her med penn disse ord skriver opp.
Hver time på dagen jeg kommer i hu
at du ikke hjem kommer oftere nu.

**12.**Takk være deg datter for hver gang du skrev
ti alltid med glede vi leste ditt brev,
jeg og din moder og søsknene små
vi alle var glade når brevet vi så.

**13.**Her har jeg ei skrevet alt hva som sku stå,
da alle disse vers på rim burde gå,
men hva jeg her skriver jeg mener det godt
og håper at ingen vender det til spott.

**14.**En ting jeg deg beder vær du ikke vred
på din gamle fader som har gjort deg fortred
de penge jeg oftest sku hatt til mitt hus
de har jeg bort ødsla i drikk og i sus.

**15.**Av bokstavene første du selve lese kan,
i versene alle står ditt døpenavn.
Adjø kjære datter, vær dydene tro,
din sjel og ditt hjerte da evig ha ro.
Cho Young-shin

**Cho Young-shin** (født 20. oktober 1967) er en tidligere sørkoreansk håndballspiller og nåværende trener. Han er tidligere landslagsspiller og har blant annet deltatt som spiller i håndballturneringen i Asialekene. Han har spilt siden 1990 og har bidratt sterkt til fire av sørkoreanernes Asiad-gull i herre-håndball.

I 2008 var han med på å vinne sørkoreansk håndball-bronse som trener for det sørkoreanske kvinnelandslaget.

Han var trener av Sør-Koreas herrelandslag i håndball under Håndball-VM 2011 der Sør-Korea ble det beste asiatiske landslaget med en 13.-plass.

## Eksterne lenker
*
Nummer sjuåførr

«***Nummer sjuåførr***» er et skillingstrykk skrevet av Magnus Brostrup Landstad (1876–1956).

## Kilder
* De gamle visene 5 med Alf Prøysen, Forlaget For Alle, Oslo 1983
* M.B. Landstad. *Den evigglade sjuåførr*. Aschehoug, 1929
Hygrophila difformis

***Hygrophila difformis*** er en art av tofrøbladete planter.
Den lever i ferskvanni  Bangladesh Bhutan, India og Nepal.
Den blir rundt 20-50 cm høy og 15-25 cm bred. 
*Hygrophila difformis* er en hurtigvoksende plante og lett å dyrke i tropiske akvarier.
Den trives best med mye lys og næringsrikt vann.

## Eksterne lenker
*
Vuelta a España 2011

**Vuelta a España 2011** var den 66. utgaven av Vuelta a España. Rittet startet 20. august i Benidorm.

Juan José Cobo (Geox-TMC) vant sammenlagt, 13 sekunder foran Chris Froome (Team Sky) og hans lagkamerat Bradley Wiggins. David Moncoutié (Cofidis) vant klatretrøya for fjerde år på rad, mens Bauke Mollema (Rabobank) vant poengkonkurransen. Peter Sagan tok tre etappeseire.

## Deltakere
:*Se også: [[Liste over utøvere i Vuelta a España 2011]]*
I tillegg til de 18 *ProTeam* er Andalucía-Caja Granada, Geox-TMC, Cofidis og Skil-Shimano invitert til å delta.

Mark Cavendish, Tyler Farrar, Alessandro Petacchi og Sebastian Lang stilte alle til start i sin tredje Grand Tour for året, men det var kun sistnevnte som fullførte alle tre Grand Tours. Kurt Asle Arvesen var Norges representant, men måtte trekke seg etter et krasj med en tilskuer på 5. etappe.

## Etapper
:*Se også: [[Etappene i Vuelta a España 2011]]*

## Trøyene dag for dag

## Resultater
### Sammenlagt

### Poengkonkurransen

### Klatrekonkurransen

### Kombinasjonskonkurransen

## Eksterne lenker
* 
* Se Vuelta 2011 på Google Earth
Dypt i havet

«***Dybt i havet***» er de første ordene i en romance **Havfruen og Klintekongen** av Johan Ludvig Heiberg. Den finnes i tredje akt i Heibergs teaterstykke Elverhøj fra 1828. 
Den ble tatt inn i Ole Vigs *[[Sange og Rim for det norske Folk]]* som kom ut i 1854, og derfra ble den tatt inn i skolesangbøkene til langt ut på 1900-tallet. Melodien som blir brukt i sangbøkene er en svensk folkemelodi.

## Teksten

**1.**Dybt i Havet, som med stærke Bølger
Skummer mod Stevens hvide Fjeld,
Der en Havfru sig paa Bunden dølger
I det blå kjølig-friske Væld.
Men naar Maanen blank paa spejlklar Flade staar,
Hæver hun sig op og sagte Harpen slaar.
Tys, tys, tys, hvilken liflig Klang!
Fjærnt over Bølgen lyder Havfrusang.

**2.**Klintekongen fra sin hvide Trone
Stirrer ud, mindes svundne Lyst:
«Du som henrev mig ved Harpens Tone,
O, min Brud, kom til dette Bryst!»
Men hun rødmer højt igjennem Bølgen klar;
Harpens Toner dø, hun stammer frem til Svar:
«Tys, tys, tys, jeg er ej din Brud!
Bølgen er kold, den slukker Elskov ud».

**3.**Sorrigfuld han vandrer bort fra Fjeldet,
Søger Fred hist i Elvekrat,
Sværmer ensom der ved Kildevældet
I den blaa, maaneklare Nat.
Der han speider taus og spænder sine Garn,
Lokker i sin Favn saa mangt uskyldigt Barn.
Tys, tys, tys, han er vist oss nær!
Alt har han hørt i Skjul bag sine Træer.


## Kilder
*De gamle visene 5 med Alf Prøysen, Forlaget For Alle, Oslo 1983
Hygrophila

se teksten

:*«[[Hygrophila (snegler)|Hygrophila]]» er også navnet på en gruppe snegler.*
***Hygrophila*** er en gruppe tofrøbladete planter.
Rundt 40 av de 125 artene lever i vann.

*Hygrophila* og *[[Justicia]]* er de to eneste slektene i akantusfamilien som har limniske arter.

## Arter (utvalg)
* *[[Hygrophila corymbosa]]*
* *[[Hygrophila difformis]]*
* *[[Hygrophila polysperma]]*
* *[[Hygrophila quadrivalvis]]*
* *[[Hygrophila salicifolia]]*

## Eksterne lenker
*
Vigerstedverkstedet

**Vigerstedverkstedet** var et dansk malerverksted som arbeidet med kalkmalerier og som var aktivt på Sjælland 1450–60.

Det er bevart få utsmykninger utført av verkstedet; man finner kalkmalerier i Vigersted kirke og i Bringstrup kirke.

## Kilder
* Kalkmalerier i danske kirker – Nationalmuseet
* Vigersted kirke på Kalkmalerier.dk
* Vigersted kirkes historie
Ålemesteren

**Ålemesteren** (eller **Åleverkstedet**)  var et dansk malerverksted som arbeidet med kalkmalerier og som var aktivt på Jylland de første årtiene av 1500-tallet. Sannsynligvis kan verkstedet plasseres i den såkalte Århusskolen.

Ålemesteren har blitt navngitt etter malerier i Åle kirke. Man kjenner malerier også i Tamdrup kirke og Skanderup kirke.

## Kilder
* Kalkmalerier i danske kirker – Nationalmuseet
* Weilbachs kunstnerleksikon
* Tamdrup Kirke hos Nordens kirker
Elvis (sang)

**«Elvis»** er en medley av tre coverlåter med den norske humortrioen Prima Vera, opprinnelig utgitt 20. september 1977 på musikkalbumet *[[Prima Vera (album)|Prima Vera]]*.

Kun tre dager før innspillingen for Prima Veras debutalbum startet; altså 16. august 1977 døde den amerikanske artisten Elvis Presley 42 år gammel. Helt siden Presley ble berømt på 1950-tallet, hadde han en vennegjeng rundt seg hele døgnet, som også fungerte som personal assistenter for ham. Denne vennegjengen ble også kalt «The Memphis Mafia». Presley betalte dem lønn, men de fikk også masser av dyre gaver av sin arbeidsgiver.

Medleyen ble innspilt i Roger Arnhoff studio i Oslo. Jonas Fjeld Band spilte inn kompet 19. august 1977. Vokal ble lagt på 20.-21. august 1977. Jahn Teigen synger «Elvis»; både solist- og harmoni-stemme. Det er også lagt på et ekstra «oooh»-kor som muligens Tom Mathisen og Teigen tar sammen.

Tekstens jeg er en mann som har en styrtrik nabo som heter Elvis som plutselig dør. Tekstens jeg får da økonomiske problemer siden han har snyltet på Elvis i hele sitt liv. Medleyen består av tre hit-sanger med det engelske bandet Smokie og alle tre titlene er skrevet av Nicky Chinn og Mike Chapman. Medley'en er formet slik:
* «Living Next Door to Alice» &ndash; (singel 1976) starter opp sangen og varer til 1:05.
* «If You Think You Know How to Love Me» &ndash; (singel 1975) fortsetter fra 1:05 og varer til 1:35.
* «Lay Back in the Arms of Someone» &ndash; (singel 1977) fortsetter fra 1:35 og varer til 2:03.
* «If You Think You Know How to Love Me» &ndash; fortsetter fra 2:03 og avslutter på 2:33.

*Elvis* er også utgitt på *[[Prima Vera Show]]* (utgitt juni 1999 – bonus-CD spor 10)

## Referanser
Kim Yu-sin

**Kim Yu-sin** (født i 595 i Kyeyang i Jincheon, død 18. august 673) var en general i Silla, et av flere koreanske kongedømmer. Kim var Silla-generalen som samarbeidet med Kina for å erobre de to andre koreanske kongedømmene, Baekje i 660 og Goguryeo i 668.

## Referanser


## Eksterne lenker
* 
* Navercast:Kim Yu-sin
Barnatro (album)

***Barnatro*** er det *femte albumet* til Håkon Banken og ble utgitt høsten 1981 på plateselskapet Arne Bendiksen A/S. Banken hadde tidligere hatt en vise med kristent tilsnitt på hvert album, men denne gangen ble *hele* platen viet til sanger med religiøse tekster. Så langt var det også dette albumet som solgte dårligst for Banken. Han var inspirert av Aage Samuelsen, og fire av tekstene var skrevet av ham. Banken laget i 1988 et album som han kalte *[[Farvel Broder Aage]]*.

## Sporliste
#«Til harpers spill»  (Åge Samuelsen)
#«Lita på din Gud»  (Ukjent)
#«Barnatro»  (G. Dahl)
#«Jeg vil prise deg min fader»  (Egil Isaksen)
#«Hvor er min sønn i natt»  (Ukjent)
#«Syng en hallelujasang»  (Åge Samuelsen)
#«Han lever»  (Åge Samuelsen)
#«Gyllne morgon»  (A.G. Flodin)
#«Underbare land»  (Ukjent)
#«30 sølvepenger bare»  (Ira Stanphil)
#«Ved sølv eller gull»  (D.Towner/J.M.Gray)
#«Har du frelsen fått oppleve»  (Åge Samuelsen)

## Musikere
*Tangentinstrumenter: Terje Eriksen
*Gitar: Kjell Bjørklund
*Gitarer og steel-gitar: Gard Christensen
*Trommer: Jan Tore Iversen
*Bass: Ole Vidar Lien
*Kor arr: Ole Petter Berger
*Kor: Kari Gjærum, Shari Gerber, Hege Schøyen

### Andre medvirkende
*Teknikere: Per Sveinson og Gard Christensen
*Produsert av Ole Vidar Lien
*Forsidefoto: Geir Bekken
*Baksidefoto: Olav Hansen
*Layout: Huset Grafisk Ateliér

## Utgivelser
* 1981 LP/MC Arne Bendiksen A/S TNLP 84
* 2008 mp3 Arne Bendiksen-samlingen

## Eksterne lenker
*
Landhockey under Sommer-OL 2008 – Menn

**Herrenes landhockeykonkurranse** under Sommer-OL 2008 fant sted fra 11. til 23. august 2008 på Olympic Green Hockey Field i Beijing.

## Resultater

### Gruppe A

### Gruppe B

### Finaler

## Eksterne lenker
* Resultater  på sports-reference.com
NM i ishockey 1985

**[[NM i ishockey]] 1985** var det 46. norgesmesterskapet i ishockey i Norge. Semifinalene ble avgjort etter best av tre oppgjør, mens finalen ble avgjort etter best av fem oppgjør. Vålerenga ble norsk mester etter å ha slått Furuset 3-1 i kamper.

## [[1. divisjon ishockey for menn 1984/85|1. divisjon 1984/85]]
*De fire beste lagene fra mellomspillet ble kvalifisert for sluttspillet.*

## Sluttspill

### Semifinaler
: **[[Vålerenga Ishockey|Vålerenga]]** – Sparta Warriors 2-0
:: Vålerenga – Sparta Warriors 10-6
:: Sparta Warriors – Vålerenga 5-6

: Storhamar Dragons – **[[Furuset Ishockey|Furuset]]** 1-2
:: Storhamar – Furuset 5-4
:: Furuset – Storhamar 4-3
:: Furuset – Storhamar 4-3

### Finale
: **[[Vålerenga Ishockey|Vålerenga]]** – Furuset 3-1
:: Vålerenga – Furuset 8-2
:: Furuset – Vålerenga 3-4
:: Vålerenga – Furuset 2-3
:: Furuset – Vålerenga 1-5

* Norgesmestere 1985: Jim Marthinsen, Bjørn Slåttum, Øystein Karlstad, Jon Magne Karlstad, Bjørn Kolsrud, Tor Helge Eikeland, Steinar Øien, Paul-Ole Widerøe, Glen Slivonn, Svein Espeland, Karl Erik Ulseth, Arne Billkvam, Kaare Bergh, Sigurd Thinn, Matti Heikkilä, Petter Thoresen, Espen Stålsett, Frank Vestreng, Tom Johansen og Steinar Nordby.

## Referanser
Chad Allen

**John Chad Allen** (født 6. februar 1975 i Dallas i Texas), amerikansk baseballspiller som deltok i de olympiske leker 1996 i Atlanta.
 
Allen vant en olympisk bronsemedalje i baseball under Sommer-OL 1996 i Atlanta. Han var med på det amerikanske laget som kom på tredjeplass i baseballturneringen bak Cuba og Japan. USA tapte semifinalen til Japan med 2-11. I bronsefinalen beseiret de Nicaragua med 10-3.

## OL-medaljer
*  1996  Atlanta -  Bronse i baseball  USA

## Referanser


## Eksterne lenker
*
Axel W. Persson

**Axel Waldemar Persson** (født 1. juni 1888 i Kvidinge i Kristianstads län, død 7. mai 1951) var en svensk arkeolog, professor i klassisk fornkunnskap og antikkens historie ved Uppsala universitet fra 1924.

Axel W. Perssons sønn Viktor Persson, ofte kalt Bok-Viktor, var en velkjent uppsaliensisk antikvariatsbokhandler og Uppsala-original.

## Bibliografi
* *Professuren i klassisk fornkunskap och antikens historia* 1924
* *Besvär över större akademiska konsistorets i Uppsala förslag* 1924
* *Ur antikens liv och kultur* 1927
* *Greklands bronsålder* 1931
* *Asine* 1931
* *Med hacka och spade* 1934

## Priser og utmerkelser
* 1950 – Övralidspriset 

## Referanser
E.B. Harris gasskraftverk

**E. B. Haris gasskraftverk** er et gasskraftverk i delstaten Alabama i USA. Det har en installert produksjonskapasitet på 1304 MW, og er delstatens største rene gasskraftverk.

## Se også
*Liste over verdens største olje- og gasskraftverk

## Referanser
Thunderclap Newman

**Thunderclap Newman** var en britisk, psykedelisk popgruppe som ble satt sammen av Pete Townshend i 1969.

Gruppen besto av sangeren og trommeslageren John «Speedy» Keen, gitaristen Jimmy McCulloch, keyboardisten,  Andy Newman, og bakgrunnssangeren Leslie Taylor, mens det var Pete Townshend, som under pseudonymet «Bijou Drains» spilte bassgitar. 

I 1969 lanserte de låta «Something in the Air» for filmen *Come and Get It*. Platen gikk til topps på singellistene, og samme år utkom også albumet *Hollywood Dream*.

## Album
**Hollywood Dream* (1969)

## Medlemmer
* John «Speedy» Keen (Vokal, trommer)
* Jimmy McCulloch (Gitar)
* Andy Newman (Keyboard, Saxofon)
* Bijou Drains (Pete Townshend) (Bass) 
* Jim Pitman-Avery (Bass)
* Jack McCulluch (Trommer)

## Eksterne lenker
* 
*
St. Peter og St. Paul-øyene

**St. Peter og St. Paul-øyene** er en gruppe med 15 små øyer og skjær i Nord-Atlanteren som tilhører Brasil. De ligger i den intertropiske konvergenssonen, et område med kraftige vinder, 100 kilomter nord for ekvator og om lag 1000 kilometer nordøst for Natal. Øyenes totale areal er om lag 17 mål, og største høyde over havet er 18 meter. Det er det eneste stedet på kloden der abyssale mantelen er eksponert over havoverflaten.

Øygruppen ble oppdaget i 1511 av en portugisisk marineflåte som var på vei til India.

I 1986 ble øygruppen utpekt til verneområde. Siden 1998 har den brasilianske marinen operert en permanent bemannet forskningsstasjon på øyene.

Den 1. juni 2009 ble Air France Flight 447, en Airbus A330-200 på vei fra Rio de Janeiro til Paris, rapportert savnet og antatt å ha havarert utenfor kysten av Fernando de Noronha. Deler av flyet ble funnet nær St. Peter og St. Paul-øyene.

## Referanser


## Eksterne lenker
*
Tenaska Georgia kraftverk

**Tenaska Georgia kraftverk** er et oljekraftverk i delstaten Georgia i USA. Det har en installert produksjonskapasitet på 1.099 MW, og er delstatens største rene oljekraftverk.  Operatør er energiselskapet Tenaska Energy.

## Se også
*Liste over verdens største olje- og gasskraftverk

## Referanser
Pomacea bridgesii

***Pomacea bridgesii*** er en eplesnegl-art som er nært beslektet med den populære akvariesneglen *[[Pomacea diffusa]]*.
*Pomacea bridgesii* er kjent fra Rio Grande og noen få andre steder i Amazonas, og ikke utbredt i akvaristikken.

*Pomacea diffusa* ble tidligere regnet som en underart av *Pomacea bridgesii*, og gikk under navnet *Pomacea bridgesii diffusa*, mens *Pomacea bridgesii* var kjent som *Pomacea bridgesii bridgesii*. Gen-analyser har imidlertid vist at det er snakk om to forskjellige arter.

*Pomacea bridgesii* er med sitt 65 mm eller høyere skall, mye større enn *Pomacea diffusa* som har et 40-50 mm bredt og 45-64 mm høyt skall.

*Pomacea bridgesii* har også lysere farge på skallet. 

## Morfologi
Skallet til disse sneglene har fem eller seks vindinger, vinkelen mellom vindingene er nesten 90°. Åpningen er stor og oval. Spissen på skallet er høy og skarp.

## Eksterne lenker
*
Grand Café

**Grand Café** er en kafé tilhørende Grand Hotel i Oslo. Kafeen åpnet i 1874 med inngang fra Rosenkrantz' gate. 

I juni 2015 ble det kjent at kafeen skulle legges ned den 1. september 2015. Årsaken var store underskudd i både kafeen og hotellet. Kafeen åpnet igjen 24. oktober 2016 etter oppussing.

Kafeens interiør og kunst er kjennemerker. Opprinnelig var veggene dekket med speil, det var marmorbord og plysjtrukne møbler. I 1929-30 ble kafeen ominnredet og fikk sine kjente veggmalerier av Per Krohg. Det største viser en rekke kjente forfattere, kunstnere og sentrale personer som holdt til på Grand Café i *bohemtiden* på slutten av 1800-tallet. Blant dem som er avbildet på maleriet er Hjalle Lie, Christian Michelet, Christian Fritzner, Frits Thaulow, Kalle Løchen, Hans Jæger, Edvard Munch, Christian Friele, Amandus Schibsted, Olaf Mørch Hansson og Johan Selmer. 

Videre finnes malerens mor, tante og far, Oda Krohg, Alexandra Thaulow og Christian Krohg, og dessuten Edvard Diriks, Lars Holst, Amund Helland, Gerhard Munthe, Jørgen Brunchorst, Bjørnstjerne Bjørnson, Oscar Preuthun, Carl Thaulow, Mathias Skeibrok, Ludvig Skramstad, Ivar Aasen, Thorvald Meyer, Bille Aubert, Sigfried Løvenskiold, Ludvig Bergh, Sigbjørn Obstfelder og Henrik Ibsen på vei inn gjennom døren. 

## Referanser


## Litteratur
* Hotellets nettsted om kafeen  (besøkt 27. januar 2011)
Kretsreformen i Sachsen-Anhalt i 2007

**Kretsreformen i Sachsen-Anhalt i 2007** (tysk: *Kreisreform Sachsen-Anhalt 2007* og *Kreisgebietsreform 2007*) var en forvaltningsreform i den tyske delstaten Sachsen-Anhalt som ble vedtatt av Landdagen i Sachsen-Anhalt den 6. oktober 2005. Reformen trådte i kraft den 1. juli 2007, og innebar at antall *[[landkreis]]e* ble redusert fra 21 til 11 gjennom sammenslåinger. To av de gamle kretsene, Altmarkkreis Salzwedel og Landkreis Stendal, ble bevart. Det ble også de kretsfrie byene Halle og Magdeburg.

En av de viktigste begrunnelsene for reformen, var nedgang i befolkningen. En annen begrunnelse har vært innsparing av penger.

Lignende reformer har også funnet sted i andre tyske delstater etter Tysklands gjenforening i 1990. En lignende kretsreform fant sted i Sachsen i 1996, og deretter enda en gang i 2008. I Mecklenburg-Vorpommern er det forventet at en lignende kretsreform vil finne sted den 4. september 2011.
Adam Everett

**Jeffery Adam Everett** (født 5. februar 1977 i Austell i Georgia), amerikansk baseballspiller som deltok i de olympiske leker 2000 i Sydney.
 
Everett ble olympisk mester i baseball under Sommer-OL 2000 i Sydney. Han var med på det amerikanske laget som vant turneringen foran Cuba og Sør-Korea. USA vant semifinalen mot Sør-Korea med 3-2 og i finalen beseiret de Japan med 4-0.

## OL-medaljer
*  2000  Sydney -  **Gull** i baseball  USA

## Referanser


## Eksterne lenker
*
UPC-ligaen 2005/06

**[[GET-ligaen|UPC-ligaen]] 2005-06** var den 67. sesongen i det øverste nivået i ishockey i Norge. Sesongen startet 22. september 2005 og ble avsluttet 19. februar 2006. Serien ble vunnet av Storhamar Dragons foran Stjernen og Vålerenga. De åtte beste lagene kvalifiserte seg for NM i ishockey 2006. Dette var andre sesongen ligaen ble kalt *UPC-ligaen*.

## Tabellen

## Sluttspillet
:''se NM i ishockey 2006

## Kvalifisering til [[UPC-ligaen 2006/07|UPC-ligaen 2006-07]]

## Se også

* NM i ishockey 2006
* 1. divisjon ishockey for menn 2005/06
* 2. divisjon ishockey for menn 2005/06
William G. Dever

**William G. Dever** (født 1933) er en amerikansk arkeolog, spesialist på historien til oldtidens Israel og Midtøsten i bibelsk tid. 

Dever tok eksamen i 1955 ved Milligan College. Han mottok sin Ph.D. fra Harvard University i 1966. Han levde i mange år i Jerusalem, og ledet utgravninger ved Gezer fra 1966 til 1971, og på nytt i 1984, og han fungerte som direktør for William F. Albrights skole for arkeologisk forskning i Jerusalem fra 1971 til 1975. Han var professor i arkeologi og antropologi i Midtøsten ved Universitetet i Arizona i Tucson fra 1975 til 2002. Han er professor i arkeologi for Midtøsten ved Lycoming College i Pennsylvania.

Han er forfatter av tallrike artikler og bøker, blant annet *Did God have a wife?: archaeology and folk religion in ancient Israel* (2005), og han var også seniorredaktør for Israel og Palestina i *Oxford Encyclopedia* for Midtøstens arkeologi, og er hovedrådgiver i arkeologi for *Anchor Bible Dictionary*.

Etter at Dever har blitt pensjonist har han blitt en hyppig skribent angående spørsmål knyttet til historisk nøyaktighet i *[[Bibelen]]*. Han har blitt bitende i sin avvisning av «minimalister» som nekter for enhver historisk verdi i de bibelske redegjørelsene. Han er derimot slett ikke en som støtter bokstavtro tolkning av Bibelen. «Jeg leser ikke Bibelen som Hellig skrift... Jeg er faktisk ikke en gang en teist. Mitt har hele tiden, og særlig i de siste bøker, at de bibelske fortellingene er faktisk ‘historier’, ofte fiktive og bortimot alltid propaganda, men at det her og der faktisk inneholder en del verdifull historisk informasjon. Det gjør meg knapt til noen ‘maksimalist’.»

## Referanser


## Bibliografi
* Dever, William G. (2001): *What Did the Biblical Writers Know and When Did They Know It? What Archaeology Can Tell Us about the Reality of Ancient Israel*, Eerdmans ISBN 0-8028-4794-3
* Dever, William G. (2003): *Who Were the Early Israelites and Where Did They Come from?*, Eerdmans ISBN 0-8028-0975-8
* Dever, William G. (2005): *Did God Have a Wife?: Archaeology and Folk Religion in Ancient Israel*, Eerdmans ISBN 0-8028-2852-3

## Eksterne lenker
* En fullstendig liste av William G. Devers utgivelser hos Universitetet i Arizonas CV for ham
Rasmus Heisterberg

**Rasmus Heisterberg** (født 1974) er en dansk manusforfatter og filmregissør.

Heisterberg begynte sin karriere som manusforfatter innen TV, før han beveget seg over i film. Hans første filmmanus var til *[[Midtsommer (film)|Midtsommer]]*  (2003), regissert av Carsten Myllerup. Han begynte sitt samarbeide med Nikolaj Arcel med filmen *[[Kongekabalen]]* fra 2004. Andre titler fra paret er *[[De fortaptes sjelers øy]]* (2007) og *[[Menn som hater kvinner (film)|Menn som hater kvinner]]*.

## Filmografi
### Spillefilmer

### Kortfilmer

### Dokumentarfilmer

### TV-serier

## Fotnoter

## Referanser




## Kilder
* 
## Eksterne lenker
*
Michael Arndt

**Michael Arndt** er en amerikansk manusforfatter.

Arndt ble uteksaminert fra New York University, og jobbet som manusleser og som assistenten til Matthew Broderick, før han satset på en karriere som manusforfatter.

Hans første produserte manus, var den prisbelønte *[[Little Miss Sunshine]]* (2006).

Arndt skrev manuset til *[[Toy Story 3]]*, basert på et utkast av Andrew Stanton.

## Referanser


## Eksterne lenker
*
Nikolaj Arcel

**Nikolaj Arcel** (født 1972) er en dansk manusforfatter og filmregissør.

Arcel er utdannet ved Den Danske Filmskole. Han slo gjennom som regissør for filmen *[[Kongekabalen]]* (2004). I 2007 regisserte han *[[De fortaptes sjelers øy]]*, som han også skrev sammen med sin skrivepartner gjennom flere filmer, Rasmus Heisterberg. Paret har også skrevet manus til blant annet *[[Menn som hater kvinner (film)|Menn som hater kvinner]]* (2009) og *[[En kongelig affære]]* hvorav sistnevnte i februar 2012 mottok en sølvbjørn under Berlinalen i Berlin for beste manuskript.

## Filmografi
* 2023: *[[Bastarden]]* (Regi, manuskript sammen med Anders Thomas Jensen)
* 2020: *[[Rettferdighetens ryttere]]* (Idé)
* 2018: *[[Journal 64 (film)|Journal 64]]* (Manuskript sammen med Bo Hr. Hansen og Mikkel Nørgaard etter en kriminalroman av Jussi Adler-Olsen.)
* 2016: *[[Flaskepost fra P (film)|Flaskepost fra P]]* (Manuskript etter en kriminalroman av Jussi Adler-Olsen.)
* 2014: *[[Fasandreperne (film)|Fasandreperne]]* (Idé, manuskript sammen med Rasmus Heisterberg etter en kriminalroman av Jussi Adler-Olsen.)
* 2013: *[[Kvinnen i buret (film)|Kvinnen i buret]]*	(Konsept, manuskript etter en kriminalroman av Jussi Adler-Olsen.)
* 2012: *[[En kongelig affære]]*  (Regi, manuskript sammen med Rasmus Heisterberg etter en roman av Bodil Steensen-Leth.)
* 2010: *[[Sandheden om mænd]]*  (Regi, manuskript sammen med Rasmus Heisterberg og Lars Kaalund.)
* 2009: *[[Menn som hater kvinner (film)|Menn som hater kvinner]]* (Manuskript sammen med Rasmus Heisterberg etter en roman av Stieg Larsson.)
* 2007: *[[Fighter (film)|Fighter]]*	(Manuskript sammen med Natasha Arthy og Rasmus Heisterberg)
* 2007: *[[De fortaptes sjelers øy]]*	 (Regi, manuskript sammen med Rasmus Heisterberg.)
* 2007: *[[Cecilie (film)|Cecilie]]* (Manuskript sammen med Rasmus Heisterberg.)
* 2004: *[[Kongekabalen]]* (Regi, manuskript sammen med Rasmus Heisterberg etter en roman av Niels Krause-Kjær. Filmen vant åtte Robertpriser og to Bodilpriser i 2005.) 
* 2003: *[[Bagland]]* (Manuskriptkonsulent, filmen vant Robertprisen for årets barne- og familiefilm i 2004) 
* 2002: *[[Klatretyven]]* (Manuskript, idé sammen med Erlend Loe og Hans Fabian Wullenweber.)

## Priser og nominasjoner
* 2008: Nominert til Robertprisen for årets regissør for *De fortaptes sjelers øy*. Filmen vant priser innen fem kategorier av Robertprisen.
* 2005: Bodilprisen for beste danske film, Robertprisen for årets danske spillefilm , Robertprisen for årets regissør og Robertprisen for årets tilrettelagte manuskript (delt med Rasmus Heisterberg) for *Kongekabalen*.
* 2003: Nominert til Robertprisen for årets originale manuskript for *Klatretyven*. Filmen vant Robertprisen for årets barne- og familiefilm

## Noter


## Referanser


  


## Eksterne lenker
*
Guðmundur Þórður Guðmundsson

**Guðmundur Þórður Guðmundsson** (født 23. desember 1960 i Reykjavík) er en islandsk håndballtrener og tidligere -spiller. Han er fra 2017 trener for Islands herrelandslag i håndball. Han var trener for Islands herrelandslag i håndball også i periodene 2001–2004 og 2008–2012, og har trent Danmarks herrelandslag i håndball, den danske klubben GOG Svendborg TGI samt  Bundesligaklubbene TSV Bayer Dormagen og Rhein-Neckar Löwen. 

Som spiller spilte Guðmundsson 230 landskamper og skåret 356 mål for det islandske landslaget. Han deltok i OL 1984 der Island kom på sjetteplass og i OL 1988 der Island kom på åttendeplass.

Som landslagstrener har Guðmundsson trent det islandske landslaget til OL-sølv i 2008 og EM-bronse i 2010, og han trente Danmark til gull under Sommer-OL 2016 i Rio.

## Referanser


## Eksterne lenker
*
Chris Renaud

**Chris Renaud** (født 1966) er en amerikansk animatør og filmregissør. Renaud er Oscar-nominert for kortfilmen *No Time for Nuts*.

Renaud ble uteksaminert fra Syracuse University med en grad i illustrasjon. Han jobbet som grafisk designer innen sportsindustrien, og designet blant annet for NFL og NBA. Han begynte så med tegneserier, som han både skrev og tegnet. Han har jobbet både for Marvel og DC.

Via barnefjernsyn begynte han i Blue Sky Studios, der han blant annet har jobbet på filmene *[[Robotene]]* (2005), *[[Istid 2]]* (2006), *[[Horton hører en Hvem]]* (2008) og *[[Istid 3: Dinosaurene kommer]]* (2009).

Renaud jobber for tiden i Illumination Entertainment og regidebuterte med *[[Grusomme meg]]* (2010).

## Eksterne lenker
* 
* Profil hos lambiek.net om hans karriere som tegneserietegner
* Intervju med Renaud
Altmarkkreis Salzwedel

**Altmarkkreis Salzwedel** er en krets (*[[Landkreis]]*) i den nordvestlige delen av den tyske delstaten Sachsen-Anhalt. Kretsen grenser i vest til Landkreis Gifhorn, i nordvest til Landkreis Uelzen, og i nord til Landkreis Lüchow-Dannenberg, alle beliggende i Niedersachsen. I øst grenser den til Landkreis Stendal og i sør til Landkreis Börde, begge i Sachsen-Anhalt.

## Referanser


## Eksterne lenker
*
Christer Hultgren

**Christer Hultgren** (1945–2024) var en svensk komponist og tekstforfatter til kristne salmer og viser.

Han var bosatt i Karlskrona, arbeidet med IKT og var musikkleder i pinsebevegelsen.

Blant hans sanger er «Herre, till dig får jag komma» og «Jag vill ge dig, o Herre, min lovsång». Han er representert med én salme i *[[Salmer 1997]]* og to i *[[Norsk salmebok 2013]]*.

## Eksterne lenker
* Kort om Hultgren hos Svenske kyrkan
Mats Berggaard

**Mats Søhagen Berggaard** (født 24. august 1995 i Hønefoss) er en norsk skihopper, som representerer Stranden IL/Flying Team Vikersund. 

Han markerte seg internasjonalt i desember 2010, da han vant to FIS-renn på Notodden 15 år gammel. Dette gjør ham til den yngste nordmannen som har vunnet et renn i FIS-cup. 

Han deltok i junior-VM og ungdoms-OL i 2011. I junior-VM i Otepää i Estland i januar fikk han bronsemedalje i laghopp, sammen med Espen Røe, Anders Fannemel og Sigurd Hagehaugen, Østerrike vant, foran Tyskland. I den individuelle konkurransen kom han på 21.-plass. Ved *European Youth Olympic Winter Festival* i Liberec i Tsjekkia i februar ble det bronse bak Jarkko Maata og Ulrich Wohlegenannt. 

Ved NM 2011 i februar fikk han 14.-plass i stor bakke., og i mars vant han gull i normalbakke i junior-NM. I tillegg fikk han sølv i laghopp og fjerdeplass i stor bakke.

2012 startet med ungdoms-OL i Innsbruck i Østerrike i januar. Her fikk han sølv, bak Anže Lanišek fra Slovenia. 

I slutten av februar deltok han i junior-VM i skihopping 2012 i Erzurum i Tyrkia. Individuelt kom han på 25.-plass, der slovenske Nejc Dežman vant rennet, mens i lagkonkurransen vant Norge gull, med Berggaard, Espen Røe, Simen Key Grimsrud og Phillip Sjøen på laget.

Ved junior-NM 2012 vant han gull i normalbakke, i Midtstubakken. Daniel Andre Tande tok sølvet, og Simen Key Grimsrud bronsen. Han deltok også ved NM for seniorer i Granåsen i 2012, der kom han på 12.-plass i stor bakke, og NM i laghopp i Voss, der han vant bronse for Buskerud sammen Anders Jacobsen, Daniel-André Tande og Fredrik Aalien.

Mats har i senere tid trenet barn i skihopping. Han var også tredje beste Jax-spilleren i verden på ett punkt i League of Legends som toplane-main før han byttet til ADC-rollen. 

## Referanser


## Eksterne lenker
*
Björgvin Páll Gústavsson

**Björgvin Páll Gústavsson** (født 1985) er en islandsk håndballspiller. Han er målvakt på klubblaget SC Magdeburg i Tyskland og på Islands herrelandslag i håndball.

Björgvin Páll Gústavsson ble født i Hvammstangi og vokste opp i Kópavogur. Han har tidligere spilt for  HK Kópavogs og Fram Reykjavík på Island, TV Bittenfeld i Tyskland og  inntil 2011 i Kadetten Schaffhausen i Sveits.

Han deltok på det islandske laget som tok OL-sølv i 2008 og EM-bronse i 2010.

## Referanser


## Eksterne lenker
*
Eleanor Hull

**Eleanor Henrietta Hull** (født 15. januar 1860, død 13. januar 1935) var en irsk-engelsk journalist og forfatter.

Hennes familie kom fra grevskapet Down i Nord-Irland, og hun fikk sin utdannelse på pikeskolen Alexandra College i Dublin. Hun studerte irsk litteratur og arbeidet som journalist. Hun deltok i 1899 i etableringen av Irish Texts Society som foresto utgivelsen av eldre manuskripter. Hun var også president i Irish Literary Society. Ettertiden husker henne også for den engelske teksten til salmen *[[Deg å få skode]]* i 1912.

## Forfatterskap i utvalg
* *The Cuchulain Saga in Irish Literature* (1898)
* *Pagan Ireland* (Dublin, 1923)
* *Early Christian Ireland* (1905)
* *A Text Book of Irish Literature* (2 bind) (1906)
* *The Poem-Book of the Gael* (London, 1912)
* *The Northmen in Britain* (New York, 1913)
* *A History of Ireland and her People* (2 bind) (1926)
* *Folklore of the British Isles* (1928)

## Referanser


## Litteratur
* Dictionary of Ulster Biography

## Eksterne lenker
* ''Pagan Ireland'' (1923), *Internet Archive*.
* ''The Northmen in Britain'' (1913), *Internet Archive*
* ''The Poem-Book of the Gael'' (1912), *Internet Archive*
* ''A Text Book of Irish Literature'', vol 1 (1906), *Internet Archive*
* ''A Text Book of Irish Literature'', vol 2 (1906), *Internet Archive*
* ''The Cuchulain Saga in Irish Literature'' (1898), *Internet Archive*
* A History of Ireland and her People hos Prosjekt Gutenberg Australia
Hard valuta

**Hard valuta** en betegnelse på en valuta med sikker verdi, kjennetegnet av liten inflasjon og høy omsetning. Blant slike valutaer er amerikansk dollar, euro og sveitsisk franc.

## Se også
*Dollarisering
Erik Westerby

**Erik Westerby** (født 9. mai 1901 på Frederiksberg, død 14. februar 1981 i Ringkøbing) var en dansk arkeolog og jurist. Ved siden av sin advokatvirksomhet foretok Westerby fremragende utgravninger, dokumentert ved utgivelsen av boken *[[Stenalderbopladser ved Klampenborg]]* (1927). I 1944 påviste han det som den gang ble regnet som Danmarks den gang eldste boplass fra Brommekulturen. Til hans ære ble Erik Westerby-prisen innstiftet i 1981.

## Referanser